જૂનાગઢ, 3 જુલાઇ : જેતપુર સોમનાથ ફોર લેન હાઇવે માટે જૂનાગઢના બાયપાસમાં દસ ગામના 250થી વધુ ખેડૂતોની જમીન કપાતમાં જાય છે. કપાતમાં જમીન જતી બચાવવા લાંબા સમયથી ખેડૂતોનું આંદોલન ચાલી રહ્યું છે. છતાં ગત સપ્તાહમાં તંત્રએ ખેડૂતો પર લાઠીચાર્જ અને અટકાયત કરી બળજબરીથી સંયુક્ત જમીન માપણી કરી હતી. હવે આ લાચાર ખેડૂતોની 101 પુત્રીઓ પોતાના રક્તથી ગુજરાતના મુખ્યમંત્રી નરેન્દ્ર મોદીને પત્ર લખી પોતાની વેદના વ્યક્ત કરવાની છે.